CELEX: 
Language: fi
Date: 2017-12-18 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin 2014/25/EU muuttamisesta hankintasopimusten tekomenettelyihin sovellettavien kynnysarvojen osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26. helmikuuta 2014 annetun Euroopan parlamentin ja neuvoston direktiivin 2014/25/EU 17 artiklassa siirretään komissiolle valta antaa delegoituja säädöksiä SEUT-sopimuksen 290 artiklan mukaisesti kynnysarvojen tarkistamiseksi. Mainitussa artiklassa säädetään myös aikarajoitusten tapauksessa kyseisen direktiivin 104 artiklassa säädetyn kiireellisen menettelyn käytöstä.
            
            
               Direktiivin 2014/25/EU 17 artiklan 1 kohdassa säädetään, että kynnysarvojen laskenta tehdään euron erityisnosto-oikeuksina ilmaistun ja 1 päivänä tammikuuta voimaan tulevaa tarkistusta edeltävän elokuun 31 päivänä päättyvän 24 kuukauden jakson keskimääräisen päivänkurssin perusteella. Näin ollen kynnysarvojen laskenta voi tietojen saatavuuden vuoksi alkaa aikaisintaan 1 päivänä syyskuuta. Lisäksi kyseisen direktiivin 17 artiklan 3 kohdan mukaan komissio julkaisee tarkistetut kynnysarvot euroina ja niiden muina Euroopan unionin kansallisina valuuttoina ilmaistut vasta-arvot Euroopan unionin virallisessa lehdessä marraskuun alussa.
            
            
               Edellä esitetty huomioon ottaen ja edellä mainitussa määräajassa pysyäkseen komissio käyttää tämän asetuksen antamisessa kiireellistä menettelyä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Julkisia hankintoja käsittelevää asiantuntijaryhmää kuultiin tästä asetuksesta ja siihen liittyvästä tiedonannosta.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Julkisia hankintoja koskeviin direktiiveihin liittyvien kynnysarvojen laskenta on puhdas laskutoimitus, minkä vuoksi kynnysarvon tarkistus sinällään on vain tekninen toimenpide. Se on tehtävä kahden vuoden välein julkisia hankintoja koskevan Maailman kauppajärjestön sopimuksen, jäljempänä ’GPA-sopimus’, ehtojen mukaisesti. Mukautusten tarkoituksena on korjata allekirjoittajien välistä mahdollista valuuttakehitystä, joka vaikuttaisi siihen, missä määrin niiden hankintamarkkinat ovat avoinna muiden allekirjoittajamaiden yritysten kilpailulle.
            
            
               GPA-sopimuksessa on mekanismi erityisnosto-oikeuksina vahvistettujen kynnysarvojen vasta-arvon laskemiseksi uudelleen sopimuksen osapuolten valuuttoina kahden vuoden välein. Tästä mekanismista tuli oikeudellisesti sitova direktiivin 2014/25/EU 17 artiklan myötä. Johdonmukaisuuden vuoksi on aiheellista yhdenmukaistaa myös ne direktiivissä 2014/25/EU olevat kynnysarvot, jotka eivät kuulu sopimuksen soveltamisalaan.
            
            
               KOMISSION DELEGOITU ASETUS (EU) …/…,
            
            
               annettu 18.12.2017,
            
            
               Euroopan parlamentin ja neuvoston direktiivin 2014/25/EU muuttamisesta hankintasopimusten tekomenettelyihin sovellettavien kynnysarvojen osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/25/EU
                  1
                ja erityisesti sen 17 artiklan 4 kohdan toisen alakohdan,
            
            
               sekä katsoo seuraavaa:
            
            
               (1)Neuvosto hyväksyi päätöksellä 2014/115/EU
                  2
                Maailman kauppajärjestön puitteissa tehdyn julkisia hankintoja koskevan sopimuksen, jäljempänä ’sopimus’
                  3
               , muuttamista koskevan pöytäkirjan. Sopimus on monenvälinen väline, ja sen tavoitteena on avata julkisten hankintojen markkinoita vastavuoroisesti sen osapuolten välillä. Sitä sovelletaan kaikissa hankintasopimuksissa, joiden arvo on yhtä suuri tai suurempi kuin siinä vahvistetut määrät, jäljempänä ’kynnysarvot’, jotka ilmaistaan erityisnosto-oikeuksina.
            
         
         
            
               (2)Yksi direktiivin 2014/25/EU tavoitteista on se, että kyseistä direktiiviä soveltavat hankintayksiköt voivat samanaikaisesti noudattaa sopimuksessa olevia velvoitteita. Tämän tavoitteen saavuttamiseksi julkisille hankinnoille, jotka kuuluvat sopimuksen soveltamisalaan, kyseisessä direktiivissä vahvistetut kynnysarvot olisi yhdenmukaistettava sen varmistamiseksi, että ne vastaavat sopimuksessa vahvistettujen kynnysarvojen euromääräisiä vasta-arvoja pyöristettynä alaspäin lähimpään tuhanteen euroon.
            
            
               (3)Johdonmukaisuuden vuoksi on aiheellista yhdenmukaistaa myös ne direktiivissä 2014/25/EU vahvistetut kynnysarvot, jotka eivät kuulu sopimuksen soveltamisalaan.
            
            
               (4)Direktiiviä 2014/25/EU olisi sen vuoksi muutettava, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan direktiivin 2014/25/EU 15 artikla seuraavasti:
            
            
            
               1)korvataan a alakohdassa ilmaisu ”418 000 euroa” ilmaisulla ”443 000 euroa”;
            
            
               2)korvataan b alakohdassa ilmaisu ”5 225 000 euroa” ilmaisulla ”5 548 000 euroa”.
            
            
            
               2 artikla
            
            
               Tämä asetus tulee voimaan 1 päivänä tammikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 18.12.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 94, 28.3.2014, s. 243.
               
               
                  
                     (2)
                  
                        Neuvoston päätös 2014/115/EU, annettu 2 päivänä joulukuuta 2013, julkisia hankintoja koskevan sopimuksen muuttamista koskevan pöytäkirjan tekemisestä (EUVL L 68, 7.3.2014, s. 1).
               
               
                  
                     (3)
                  
                        EUVL L 68, 7.3.2014, s. 4.